Herdis Bjørhovde

Herdis Bjørhovde (født 30. august 1906 i Harstad, død 26. mai 1994) var en norsk forfatter. Hun utga i 1932 ungpikeromanen Til Lykkeland på Windju Simonsens Forlag. Boken var illustrert av Karl Dahl.Registrert på Nasjonalbibliotekets nettsted nb.no.

Herdis Bjørhovde var datter av skolebestyrerDigitalarkivet: Folketellingen for 1910 Nils Bjørhovde og Inga Bjørhovde. Faren Nils Bjørhovde hadde svært mange interesser, og ga i 1932 selv ut boken Firkløveret fra Hindøya under psevdonymet Nils Weed.Intervju med Herdis Bjørhovde Kirkerøds nevø Jan Paro på nettstedet harstadklubben.no I likhet med datterens bok var Nils Bjørhovdes bok illustert av Karl Dahl, men farens bok ble gitt ut av Lutherstiftelsens forlag.Nasjonalbibliotekets registrering av Nils Bjørhovdes (Nils Weeds) utgivelse Firkløveret fra Hindøya.

Herdis hadde én eldre og én yngre søster. Hun giftet seg med Robert Kirkerød (1906–1991)Slekt og Data Gravminnebasen, ID: 70f3e3c7-45e9-4ddb-9d10-a80d5962f86f, minneside basert på bilder og gravminnedata for Ole Robert Kirkerød, født Kirkerød, Aremark, (29.januar 1906 - 21.juni 1991)., som ble prost i Svolvær

 Til Lykkeland 
Boken handler om ungpikene Gun og Beth, som møtes på lærerskole i Tromsø. Gun er fra en by i Sør-Norge, og Beth er prestedatter fra en Finnmarksby. De to unge pikene er hverandres diametrale motsetninger av både lynne og utseende, men blir raskt venninner. Boken er en romantisk beskrivelse av skolemiljø og hybeltilværelser, men svermerier og forelskelser som omdreiningspunkt. Det er ikke en roman av høy litterær kvalitet, men i retrospekt får lesere på 2000-tallet et interessant innblikk i hverdagsliv og holdninger på 1930-tallet.

 Oversettelse til svensk 
Boken Til Lykkeland ble i 1933 utgitt i Sverige med tittelen Till lyckoland. En pensionshistoria.Eksemplar avertert på nettstedet bokloftet.no - besøkt 16. august 2012

 Referanser 

 Eksterne lenker 
 Digitalarkivet: Folketellingen for 1910

Kategori:Norske forfattere
Kategori:Norske forfattere av ungdomsbøker
Kategori:Personer fra Harstad kommune